שיאו של הפרוייקט נרשם בערב ההתרמה שהתקיים בבית הספר, לטובת העמותה, במהלכו נשאו דברים אורטל שפק, בתה של עליזה שפק ז"ל שנרצחה לפני כ – 5 חודשים, גב' יעל שוורץ גולד, יו"ר עמותת "לא לאלימות" וגב' בינה גזית, נציגת ארגון משפחות נרצחים ונרצחות.
על החלק האמנותי, שנתרם גם הוא, היו אחראים להקת "פלאפון תקשורת" ששימחה בשירה וריקודים את הקהל.
קדם לערב ההתרמה חקר לימודי ארוך, במסגרתו ביררו תלמידי הכיתה את סוגיית האלימות, יחסי גברים ונשים, מגדר והשלכות המגדר על התפישות החברתיות של גברים ונשים. כמו כן הם אף שוחחו עם גב' אורטל שפק, בתה של עליזה שפק ז"ל שהייתה תושבת העיר נתניה.
"בבית הספר, שחרט על דגלו את תחום המנהיגות והיזמות החברתית, לומדים התלמידים בשכבות י' ו- יא' תכנית לימודים ייחודית. במסגרת תכנית זו הנלמדת שעתיים בשבוע נדרשים התלמידים לחקור סוגיות חברתיות, להתמודד עימן ולקדם יוזמות לשינוי.
"אני גאה בכל אחד מתלמידינו אשר מוכיחים כל פעם מחדש שיש לנו נוער נפלא, רגיש ואיכפתי ויש על מי לסמוך".